VS001877
Datum: 1999-12-17T01:00:00.000+01:00
datum_sodbe_i_stopnje: 2006-02-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice
fischer: zelo hudi primeri
odskodnina: 17.417.120,00 SIT
opombe: II Ips 389/2008 Reviziji tožeče stranke je bilo delno ugodeno in posledično zvišana odškodnina za duševne bolečine zaradi zmanjšanje življenjske aktivnosti za 8.000,00 EUR.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 40 do 45 let

Škodni dogodek

Prometna nesreča.

Poškodba

Zlom temenske kosti lobanje na desni strani, obtolčenina možganov v predelu čelnega in senčničnega režnja na desni strani s krvavitvijo v možganovino, zlom zgornjega dela desne golenice ter udarnina v predelu čela in nosu.

Telesne bolečine

5.000.000,00 SIT Tožnica je trpela neprestane hude bolečine 12 dni, občasne hude 4 dni, neprestane lahke 4 tedne, občasne lahke 5 tednov, le-te se bodo pojavljale tudi še v bodoče ob obremenitvah, spremembah vremena, izpostavljanju soncu.

Hospitalizacija

12 dni (3 dni na intenzivnem oddelku), 4 operativni posegi.

Ambulantno zdravljenje

13x specialistični pregledi, številni pregledi pri osebnem zdravniku.

Nevšečnosti med zdravljenjem

3x RTG in CT slikanje, zdravljenje je bilo zaključeno 16.1.2001, v bodoče bo morala jemati protiepileptična zdravila.

Strah

500.000,00 SIT Intenziven, razmeroma dolgotrajni sekundarni strah, nato zmerni sekundarni strah vse do zaključka zdravljenja.

Zmanjšanje življenjske aktivnosti

11.917.120,00 SIT V sled poškodb so se tožnici razvili popoškodbeni glavobol, psihoorganski sindrom in popoškodbena epilepsija. Pri tožnici so podane motnje pomnjenja, pozornosti in nasploh motnje intelektualnega funkcioniranja, motnje pri načrtovanju aktivnosti in izvedbi postavljenih načrtov, motnje v aktivnostih, vezanih na komunikacijo z drugimi, motnje pri soočanju z vsakodnevnimi problemi, zaradi porušene samopodobe je suicidna. Tožnica ni več samostojna, potrebuje pomoč ter stalno kontrolo, nima več vonja in okusa, ne more opravljati gospodinjskih del, pomagati otrokom, se ukvarjati s športom, se zabavati, plesati.

---

ZOR člen 200, 203